4 Nawẹ mí sọgan dohia dọ mí yiwanna Otọ́ olọn mẹ tọn mítọn nugbonugbo gbọn? Mí dona yí ahun lẹpo do yiwanna ẹn. Dile Jesu dohia do, mí dona yiwanna ẹn to nuwiwa mítọn, numọtolanmẹ mítọn, po nulẹnpọn mítọn lẹpo po mẹ. To hosọ he wayi mẹ, mí dọhodo aliho ẹnẹ delẹ ji, ehe mẹ Jehovah nọ do owanyi daho etọn hia ovi etọn lẹ te. Todin, mì gbọ mí ni gbadopọnna lehe mí sọgan do owanyi mítọn hia Jehovah bosọ hẹn ẹn siso deji to aliho he na hẹn homẹ etọn hùn mẹ do.